חוק זכויות הסטודנט

{{ח:התחלה}}
{{ח:כותרת|חוק זכויות הסטודנט, התשס״ז–2007}}

{{ח:פתיח-התחלה}}
{{ח:מאגר|2000635}} {{ח:תיבה|ס״ח תשס״ז, 320|חוק זכויות הסטודנט|https://fs.knesset.gov.il/17/law/17_lsr_300141.pdf}}; {{ח:תיבה|תשס״ט, 75|תיקון|https://fs.knesset.gov.il/17/law/17_lsr_300780.pdf}}; {{ח:תיבה|תש״ע, 424|תיקון מס׳ 2|https://fs.knesset.gov.il/18/law/18_lsr_300964.pdf}}, {{ח:תיבה|632|תיקון מס׳ 3|https://fs.knesset.gov.il/18/law/18_lsr_301103.pdf}}; {{ח:תיבה|תשע״א, 1117|תיקון מס׳ 4|https://fs.knesset.gov.il/18/law/18_lsr_301345.pdf}}; {{ח:תיבה|תשע״ו, 612|חוק אומנה לילדים|https://fs.knesset.gov.il/20/law/20_lsr_323013.pdf}}, {{ח:תיבה|1206|תיקון מס׳ 6|https://fs.knesset.gov.il/20/law/20_lsr_348676.pdf}}; {{ח:תיבה|תשע״ח, 829|תיקון מס׳ 7|https://fs.knesset.gov.il/20/law/20_lsr_504193.pdf}}; {{ח:תיבה|תשפ״ד, 752|חוק סיוע לסטודנטים ששירתו במילואים (תיקוני חקיקה והוראת שעה)|https://fs.knesset.gov.il/25/law/25_lsr_4271912.pdf}}, {{ח:תיבה|1128|תיקון מס׳ 9 – הוראת שעה – חרבות ברזל|https://fs.knesset.gov.il/25/law/25_lsr_4730178.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: עקרונות יסוד}}

{{ח:פנימי|פרק ג|פרק ג׳: רישום ללימודים, קבלה למוסדות והוראות לענין לימודים}}

{{ח:פנימי|פרק ג1|פרק ג׳1: התאמות לסטודנטים המשרתים בשירות מילואים}}

{{ח:פנימי|פרק ג2|פרק ג׳2: התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה}}

{{ח:פנימי|פרק ד|פרק ד׳: אגודת הסטודנטים במוסד}}

{{ח:פנימי|פרק ד1|פרק ד׳1: ארגון הסטודנטים הארצי היציג}}

{{ח:פנימי|פרק ה|פרק ה׳: נציב קבילות סטודנטים}}

{{ח:פנימי|פרק ה1|פרק ה׳1: יום הסטודנט הלאומי}}

{{ח:פנימי|פרק ו|פרק ו׳: הוראות שונות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות|תיקון: תש״ע־2, תשע״ו־2, תשפ״ד}}
{{ח:ת}} בחוק זה –
{{ח:ת|סוג=הגדרה}} ”אגודת סטודנטים“ – גוף הנבחר על ידי סטודנטים בהתאם להוראות {{ח:פנימי|פרק ד|פרק ד׳}};
{{ח:ת|סוג=הגדרה}} ”ארגון הסטודנטים היציג“ – תאגיד שהוכר לפי {{ח:פנימי|סעיף 21א|סעיף 21א}};
{{ח:ת|סוג=הגדרה}} ”המועצה להשכלה גבוהה“ – המועצה להשכלה גבוהה כמשמעותה {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}} (להלן – חוק המועצה להשכלה גבוהה);
{{ח:ת|סוג=הגדרה}} ”מוסד“ – מוסד שהוא אחד מאלה:
{{ח:תתת|(1)}} מוסד שהוכר לפי {{ח:חיצוני|חוק המועצה להשכלה גבוהה#סעיף 9|סעיף 9 לחוק המועצה להשכלה גבוהה}};
{{ח:תתת|(2)}} מוסד שקיבל תעודת היתר או אישור לפי {{ח:חיצוני|חוק המועצה להשכלה גבוהה#סעיף 21א|סעיף 21א לחוק המועצה להשכלה גבוהה}};
{{ח:תתת|(3)}} מוסד שהתואר שהוא מעניק הוכר לפי {{ח:חיצוני|חוק המועצה להשכלה גבוהה#סעיף 28א|סעיף 28א לחוק המועצה להשכלה גבוהה}};
{{ח:תתת|(4)}} מוסד שקיבל רישיון לפי {{ח:חיצוני|חוק המועצה להשכלה גבוהה#סעיף 25ג|סעיפים 25ג}} {{ח:חיצוני|חוק המועצה להשכלה גבוהה#סעיף 25ד|ו־25ד לחוק המועצה להשכלה גבוהה}} או רישיון זמני לפי {{ח:חיצוני|חוק המועצה להשכלה גבוהה#סעיף 25ט|סעיף 25ט לחוק המועצה להשכלה גבוהה}};
{{ח:תתת|(5)}} מוסד להכשרת הנדסאים וטכנאים שבפיקוח משרד התעשיה המסחר והתעסוקה;
{{ח:תתת|(6)}} מוסד להכשרת עובדי הוראה בישראל;
{{ח:תתת|(7)}} מכינה קדם אקדמית במסגרת המוסדות המנויים בפסקאות (1) עד (6);
{{ח:תתת|(8)}} מוסד לאמנות;
{{ח:ת|סוג=הגדרה}} ”מוסד לאמנות“ – מוסד על־תיכוני או מסלול לימודים במוסד על־תיכוני בתחומי האמנות, לרבות בית ספר לקולנוע, לתאטרון, למשחק, למחול, לאמנות פלסטית, למוסיקה, לצילום או לכתיבה יוצרת, שאינו מוסד כאמור בפסקאות (1) עד (4) להגדרה ”מוסד“, ואשר מי ששר התרבות והספורט הסמיכו לעניין זה אישר כי מתקיים בו אחד מאלה:
{{ח:תתת|(1)}} לומדים בו למעלה מ־200 תלמידים, מספר שנות הלימודים הנהוג בו הוא שלוש לפחות, מספר שעות הלימוד הכולל הנהוג בכל שנות הלימודים בו הוא 1,680 לפחות ומספר השעות הנהוג בכל יום לימודים הוא ארבע לפחות;
{{ח:תתת|(2)}} לומדים בו בין 70 ל־200 תלמידים, מספר שנות הלימודים הנהוג בו הוא שלוש לפחות, מספר שעות הלימוד הכולל הנהוג בכל שנות הלימודים בו הוא 1,680 לפחות ומספר השעות הנהוג בכל יום לימודים הוא ארבע לפחות;
{{ח:תתת|(3)}} הוא מוסד שמתקיימים בו התנאים שנקבעו לפי {{ח:פנימי|סעיף 24|סעיף 24(ב)(1)}};
{{ח:ת|סוג=הגדרה}} ”מוסד להשכלה גבוהה“ – מוסד המנוי בפסקאות (1) עד (4) להגדרה ”מוסד“;
{{ח:ת|סוג=הגדרה}} ”מועמד“ – מועמד לקבלה ללימודים במוסד;
{{ח:ת|סוג=הגדרה}} ”סטודנט“ – תלמיד הלומד במוסד;
{{ח:ת|סוג=הגדרה}} ”רישום ללימודים“ – בקשה של מועמד להתקבל ללימודים במוסד;
{{ח:ת|סוג=הגדרה}} ”שירות מילואים“ – כהגדרתו {{ח:חיצוני|חוק שירות המילואים|בחוק שירות המילואים, התשס״ח–2008}} (להלן – חוק שירות המילואים);
{{ח:ת|סוג=הגדרה}} ”שירות מילואים בנסיבות חירום, במצב מיוחד או בהתראה קצרה“ – שירות מילואים על פי קריאה לשירות לפי הוראות {{ח:חיצוני|חוק שירות המילואים#סעיף 8|סעיף 8 לחוק שירות המילואים}}, על פי קריאה לשירות במצב מיוחד כמשמעותה {{ח:חיצוני|חוק שירות המילואים#סעיף 9|בסעיף 9(א) לחוק האמור}} או על פי קריאה לשירות בהתראה קצרה לפי קביעה של שר הביטחון וצה״ל כמשמעותה בפקודות הצבא;
{{ח:ת|סוג=הגדרה}} ”השר“ – שר החינוך.

{{ח:קטע2|פרק ב|פרק ב׳: עקרונות יסוד}}

{{ח:סעיף|2|מטרה}}
{{ח:ת}} מטרתו של חוק זה לקבוע עקרונות לזכויות האזרח הישראלי ותושב ישראל לנגישות להשכלה גבוהה, ועקרונות לזכויות הסטודנט, מתוך הכרה במחויבות החברה בישראל לזכויות אלה ולשוויון הזדמנויות בהשכלה גבוהה.

{{ח:סעיף|3|הזכות להשכלה גבוהה}}
{{ח:ת}} לכל אזרח ישראלי או תושב ישראל הזכות לשוויון הזדמנויות בקבלה ללימודים במוסד לצורך רכישת השכלה גבוהה והשכלה על תיכונית, בכפוף להוראות חוק זה.

{{ח:סעיף|4|איסור הפליה}}
{{ח:תת|(א)}} מוסד לא יפלה מועמדים או סטודנטים מטעמים עדתיים או מטעמי ארץ המוצא שלהם או של הוריהם, רקעם החברתי–כלכלי או מטעמים של דת, לאום, מין או מקום מגורים, בכל אחד מאלה:
{{ח:תתת|(1)}} רישום ללימודים וקבלה למוסד;
{{ח:תתת|(2)}} קבלה לתחומי לימוד;
{{ח:תתת|(3)}} קבלה למסלולי לימוד מיוחדים.
{{ח:תת|(ב)}} לא יראו הפליה לפי סעיף קטן (א) בקיומם של מוסדות נפרדים או של מסלולי לימוד נפרדים לגברים ולנשים מטעמי דת, של מסלולי לימוד נפרדים לצורך קידום קבוצות אוכלוסיה מסוימות ושל תנאי קבלה מקלים לפי {{ח:פנימי|סעיף 9|סעיף 9(ב)}}.
{{ח:תת|(ג)}} טופסי הרישום ללימודים לא יכללו דרישת חובה לספק מידע על אודות ארץ המוצא של המועמד או של הוריו, דת או לאום; אין בהוראת סעיף קטן זה כדי למנוע בקשה לקבל מידע כאמור, בטופס נפרד, בהסכמת המועמד, וכן לענין קבלה למסלולי לימוד נפרדים לגברים ולנשים מטעמי דת או למסלולי לימוד נפרדים לצורך קידום קבוצות אוכלוסיות מסוימות או לענין תנאי קבלה מקלים לפי {{ח:פנימי|סעיף 9|סעיף 9(ב)}}.

{{ח:סעיף|5|חופש הביטוי של סטודנטים}}
{{ח:ת}} בלי לגרוע מכל זכות המוקנית לפי כל דין, לכל סטודנט החופש להביע את דעותיו, עמדותיו והשקפותיו לגבי תוכנו של חומר הלימוד והערכים המובעים בו; אין בהוראת סעיף זה כדי להגביל את סמכותו של מוסד להסדיר את אופן הבעת הדעות, העמדות או ההשקפות לצורך שמירה על מהלך הלימודים התקין.

{{ח:סעיף|6|חופש ההתארגנות של סטודנטים}}
{{ח:ת}} לכל סטודנט החופש להתארגן ולהפגין בכל תחום ונושא, לרבות בנושאים הנוגעים לסטודנטים ולזכויותיהם, לפי הכללים הקבועים בענין זה בתקנון המוסד.

{{ח:סעיף|7|מימוש זכויות}}
{{ח:ת}} מוסד לא ימנע ממועמד או מסטודנט לממש את זכויותיו לפי {{ח:פנימי|פרק ב|פרקים ב׳ עד ה׳}}.

{{ח:סעיף|8|פרסום הוראות החוק|תיקון: תשס״ט, תשע״א}}
{{ח:תת|(א)}} מוסד יפרסם את הוראותיו של חוק זה, וכן הוראות שקבע לפי {{ח:פנימי|סעיף 19א|סעיפים 19א}} {{ח:פנימי|סעיף 19ב|ו־19ב}}, בתחילת כל שנת לימודים, באתר האינטרנט של המוסד, אם קיים כזה, בשנתון ובידיעון של המוסד ועל לוח המודעות במקום מרכזי בתחומי המוסד.
{{ח:תת|(ב)}} ראש מוסד יביא לידיעת כל חברי הסגל האקדמי והמינהלי של המוסד, בכתב, בתחילת כל שנת לימודים, את עיקריו של חוק זה.

{{ח:קטע2|פרק ג|פרק ג׳: רישום ללימודים, קבלה למוסדות והוראות לענין לימודים}}

{{ח:סעיף|9|תנאי קבלה|תיקון: תשפ״ד}}
{{ח:תת|(א)}} לא תהיה הפליה בין מועמדים בתנאי הקבלה למוסד, והם יהיו לפי אמות מידה שיקבע המוסד לתחומי הלימוד ולמסלולי הלימוד השונים; אין בהוראת סעיף זה כדי לפגוע בהוראות לפי {{ח:חיצוני|חוק המועצה להשכלה גבוהה|חוק המועצה להשכלה גבוהה}}.
{{ח:תת|(ב)}} על אף האמור בסעיף קטן (א), רשאי מוסד להקל את תנאי הקבלה לשם קידום הנגישות של מועמדים מקבוצות אוכלוסיה מסוימות, לרבות מטעמים של רקע חברתי–כלכלי ובשל שירות כלוחמים, ובלבד שהמועמדים הם חיילים משוחררים זכאים המבקשים להתקבל ללימודים במהלך חמש שנים שלאחר תום השנה שבה השתחררו משירות סדיר או משירות קבע, אם שירתו בשירות קבע; בסעיף זה –
{{ח:תת|סוג=הגדרה}} ”חייל משוחרר זכאי“ – כהגדרתו {{ח:חיצוני|חוק קליטת חיילים משוחררים#סעיף 7א1|בפסקה (1)(א) להגדרה ”חייל משוחרר זכאי“ שבסעיף 7א1(א) לחוק קליטת חיילים משוחררים, התשנ״ד–1994}};
{{ח:תת|סוג=הגדרה}} ”לוחם“ ו”שירות סדיר“ – כהגדרתם {{ח:חיצוני|חוק קליטת חיילים משוחררים|בחוק קליטת חיילים משוחררים, התשנ״ד–1994}};
{{ח:תת|סוג=הגדרה}} ”שירות קבע“ – שירות סדיר נוסף, שירות לפי התחייבות לשירות קבע או שירות מילואים בתנאי קבע, והכול כמשמעותם בפקודות הצבא..
{{ח:תת|(ג)}} מוסד ידווח למועצה להשכלה גבוהה, אחת לשנה, על יישום הוראות סעיף קטן (ב) בשנה שקדמה למועד הדיווח; המועצה להשכלה גבוהה תגיש לוועדת החינוך, התרבות והספורט של הכנסת, אחת לשנה, דיווח על יישום הוראות הסעיף הקטן האמור על ידי המוסדות בשנה שקדמה למועד הדיווח.

{{ח:סעיף|9א|הקלה של תנאי קבלה בשל שירות צבאי – הוראת שעה – חרבות ברזל|תיקון: תשפ״ד}}
{{ח:תת|(א)}} על אף האמור {{ח:פנימי|סעיף 9|בסעיף 9}}, מוסד רשאי להקל את תנאי הקבלה לשם קידום נגישות של מועמדים ששירתו בשירות סדיר או בשירות מילואים בתקופה הקובעת, בהתחשב באופי השירות, תקופתו וסמיכותו למועד הקבלה ללימודים, ובפרט בשירות כלוחם.
{{ח:תת|(ב)}} הוראות סעיף זה יחולו על קבלה ללימודים לשנות הלימודים התשפ״ה ו{{ח:הערה|־}}התשפ״ו.
{{ח:תת|(ג)}} שר החינוך, בהתייעצות עם המועצה להשכלה גבוהה ובאישור ועדת החינוך, התרבות והספורט של הכנסת, רשאי, בצו, להאריך בשישה חודשים נוספים את התקופה הקבועה בהגדרה ”התקופה הקובעת“ אם מצא שהדבר נדרש עקב הימשכותן של פעולות האיבה או פעולות המלחמה.
{{ח:תת|(ד)}} בסעיף זה –
{{ח:תת|סוג=הגדרה}} ”ההכרזה על מצב מיוחד בעורף“ – ההכרזה על מצב מיוחד בעורף כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}}, מיום כ״ב בתשרי התשפ״ד (7 באוקטובר 2023);
{{ח:תת|סוג=הגדרה}} ”לוחם“ ו”שירות סדיר“ – כהגדרתם {{ח:חיצוני|חוק קליטת חיילים משוחררים|בחוק קליטת חיילים משוחררים, התשנ״ד–1994}};
{{ח:תת|סוג=הגדרה}} ”פעולות האיבה או פעולות המלחמה“ – פעולות האיבה או פעולות המלחמה, שאירעו בתקופה שמיום כ״ב בתשרי התשפ״ד (7 באוקטובר 2023) עד תום תוקפה של ההכרזה על מצב מיוחד בעורף או עד תום הפעולות הצבאיות המשמעותיות, לפי המאוחר;
{{ח:תת|סוג=הגדרה}} ”הפעולות הצבאיות המשמעותיות“ – הפעולות הצבאיות המשמעותיות שעליהן החליטה ועדת שרים לענייני ביטחון לאומי לפי {{ח:חיצוני|חוק-יסוד: הממשלה#סעיף 40|סעיף 40 לחוק־יסוד: הממשלה}}, והודיעה לגביהן לוועדת החוץ והביטחון של הכנסת ביום כ״ג בתשרי התשפ״ד (8 באוקטובר 2023);
{{ח:תת|סוג=הגדרה}} ”התקופה הקובעת“ – התקופה שמיום כ״ב בתשרי התשפ״ד (7 באוקטובר 2023) ועד תום שלושה חודשים מיום תחילתו של {{ח:חיצוני|https://fs.knesset.gov.il/25/law/25_lsr_4271912.pdf|חוק סיוע לסטודנטים ששירתו במילואים (תיקוני חקיקה והוראת שעה), התשפ״ד–2024}} {{ח:הערה|(ביום 31.3.2024)}}, או עד תום תקופת ההארכה לפי סעיף קטן (ג).

{{ח:סעיף|10|דמי רישום}}
{{ח:ת}} הרישום ללימודים יהיה תמורת דמי רישום אחידים שלא יעלו על 350 שקלים חדשים {{ח:הערה|(מתואם לשנת 2007; בשנת 2024, 468 ש״ח)}}; הסכום האמור בסעיף זה יהיה צמוד למדד המחירים לצרכן שמפרסמת הלשכה המרכזית לסטטיסטיקה במועדים שיקבע השר בתקנות, ויפורסם על ידי המוסדות.
{{ח:ת}} {{ח:הערה|פורסמו {{ח:חיצוני|תקנות זכויות הסטודנט (הצמדת דמי רישום)|תקנות זכויות הסטודנט (הצמדת דמי רישום), התש״ע–2010}}, לפיהן סכום דמי הרישום יעודכן לפי שיעור שינוי מדד המחירים לצרכן של חודש אוקטובר של כל שנה, שמפרסמת הלשכה המרכזית לסטטיסטיקה, לעומת מדד אוקטובר של השנה הקודמת, וזאת החל בשנת 2007.}}

{{ח:סעיף|11|מסירת מידע על ידי מועמד}}
{{ח:תת|(א)}} מועמד ימציא למוסד, לפי דרישת המוסד, כל מסמך וכל נתון אחר הדרוש לשם הליך הרישום ללימודים להקבלה למוסד, בכפוף להוראות {{ח:פנימי|סעיף 4|סעיף 4(ג)}}.
{{ח:תת|(ב)}} מוסד לא יעשה כל שימוש במסמכים ובנתונים האמורים בסעיף קטן (א), מלבד השימוש הנדרש בתהליך קבלתו של המועמד למוסד או שימוש אחר שהמועמד נתן לו את הסכמתו.

{{ח:סעיף|12|זכות בחירה של תחום לימודים}}
{{ח:ת}} מועמד רשאי לבחור את תחום הלימודים שאליו יירשם על פי נטיותיו האישיות ותחומי הענין שלו, בלי שיושמו בפניו סייגים ותנאי קבלה בניגוד להוראות חוק זה.

{{ח:סעיף|13|תעודת סטודנט}}
{{ח:ת}} מוסד או אגודת סטודנטים מטעמו לענין זה, ינפיקו לכל סטודנט הלומד במוסד תעודת סטודנט, שתשמש לזיהוי הסטודנט לצורך מימוש זכויותיו לפי חוק זה (בחוק זה – תעודת סטודנט).

{{ח:סעיף|14|מלגות}}
{{ח:ת}} מלגות המוענקות על ידי מוסד יחולקו לפי אמות מידה שיובאו לידיעת כלל הסטודנטים במוסד והמועמדים לאותו מוסד; בהענקת מלגות תינתן עדיפות לחלוקת מלגות סיוע על בסיס חברתי–כלכלי והישגים אקדמיים ולחלוקת מלגות הצטיינות; אין בהוראות סעיף זה כדי למנוע חלוקת מלגות לפי אמות מידה אחרות.

{{ח:סעיף|15|בחינות ועבודות|תיקון: תשע״ח}}
{{ח:תת|(א)}} מוסד יפרסם את מועדיה של כל בחינה מסכמת בקורסים השונים (בסעיף זה – בחינה) סמוך למועד הרישום לקורסים; כל שינוי במועד בחינה יובא לידיעת הסטודנטים.
{{ח:תת|(ב)}} סטודנט לתואר ראשון זכאי להיבחן בכל בחינה, לרבות בחינות בקורסי יסוד, בשנה שבה נלמד הקורס, בשני מועדים שקבע המוסד, בלא קשר לרמת הישגיו בבחינות הקודמות באותם תנאים ובלא פגיעה בזכויותיו של הסטודנט, וזאת בהתאם לנוהלי המוסד, לרבות לענין אופן הרישום לבחינה והציון הקובע.
{{ח:תת|(ב1)}} הוראות סעיף קטן (ב) יחולו גם על סטודנט לתואר שני, למעט לעניין בחינה הנערכת לפי נהלים בין־לאומיים שאינם מתירים מועד בחינה נוסף.
{{ח:תת|(ג)}} מוסד יאפשר לסטודנט לעיין בכל מחברת בחינה שנבחן בה ובכל עבודה מסכמת בקורס שהגיש לאחר בדיקתן ופרסום הציונים שלהן, וכן רשאי הוא לקבל העתק מהן, בתמורה לעלות העותק.
{{ח:תת|(ד)}} סטודנט זכאי לערער על ציון של בחינה או עבודה, כאמור בסעיף קטן (ג), ובלבד שעיין בבחינה או בעבודה טרם הגשת הערעור.

{{ח:סעיף|16|זכות להשעיית הלימודים}}
{{ח:ת}} סטודנט זכאי להשעות את לימודיו לתואר הראשון לתקופה שלא תעלה על שתי שנות לימודים, בלי שתקופה זו תימנה לו במנין שנות לימודיו לתואר; אופן הודעת הסטודנט על השעיית הלימודים יהיה בהתאם לנוהלי המוסד לענין זה.

{{ח:סעיף|17|כללי התנהגות ותקנון משמעת}}
{{ח:ת}} מוסד יקבע ויפרסם, בכפוף להוראות חוק זה, כללי התנהגות המתייחסים להתנהגות מועמדים וסטודנטים בקשר עם לימודיהם במוסד, לרבות בזמן הלימודים ובתחומי המוסד, ובכלל זה במעונות הסטודנטים, ובהם תקנון משמעת והעונשים הצפויים בשל הפרת הכללים הקבועים בו ({{ח:פנימי|פרק ג|בפרק זה}} – עבירות משמעת).

{{ח:סעיף|18|ועדת משמעת וועדת ערעורים}}
{{ח:ת}} מוסד יקים ועדת משמעת וועדת ערעורים, לדיון בעבירות משמעת, ויפרסם את הרכבן; ועדת הערעורים תורכב מנציגי סגל ההוראה ומנציגי אגודת הסטודנטים באותו מוסד, ואם אין במוסד אגודת סטודנטים – מנציגי הסטודנטים.

{{ח:סעיף|19|הליכים משמעתיים, זכות טיעון וזכות ערעור}}
{{ח:תת|(א)}} ועדת משמעת או ועדת ערעורים לא תתכנס בלא השתתפות הסטודנט שענינו נדון לפניהן, אלא אם כן ויתר על כך מראש או הוזמן לדיון בענינו ולא הופיע בלא הצדק סביר.
{{ח:תת|(ב)}} לא יורשע מועמד או סטודנט בעבירת משמעת אלא לאחר שניתנה לו הזדמנות להשמיע את טענותיו, בהתאם לנוהלי המוסד, ולא יורחק מהלימודים אלא אם כן ניתנה לו הזדמנות להשמיע את טענותיו לפני ועדת משמעת וזכות לערער על החלטתה לפני ועדת ערעורים.

{{ח:קטע2|פרק ג1|פרק ג׳1: התאמות לסטודנטים המשרתים בשירות מילואים|תיקון: תשס״ט}}

{{ח:סעיף|19א|התאמות לסטודנטים המשרתים בשירות מילואים|תיקון: תשס״ט, תשפ״ד}}
{{ח:תת|(א)}} מוסד יקבע הוראות בדבר התאמות שיינתנו לסטודנטים המשרתים שירות מילואים כהגדרתו {{ח:חיצוני|חוק שירות המילואים|בחוק שירות המילואים}}, ולסטודנטים הורים שבני זוגם משרתים בשירות מילואים, לאחר התייעצות עם נציגי אגודת הסטודנטים של המוסד, ולפי כללים שקבעה המועצה להשכלה גבוהה, ואולם התאמות לפי סעיף זה במוסד כאמור {{ח:פנימי|סעיף 1|בפסקה (5) להגדרה ”מוסד“}}, לרבות מכינה במסגרת מוסד כאמור, ייקבעו לפי תקנות שקבע שר התעשיה המסחר והתעסוקה; בסעיף זה, ”סטודנט הורה“ – סטודנט שהוא הורה לילד שטרם מלאו לו 13 שנים.
{{ח:תת}} {{ח:הערה|פורסמו {{ח:חיצוני|כללי זכויות הסטודנט (התאמות לסטודנטים המשרתים בשירות מילואים)|כללי זכויות הסטודנט (התאמות לסטודנטים המשרתים בשירות מילואים), התשע״ב–2012}}.}}
{{ח:תת}} {{ח:הערה|פורסמו {{ח:חיצוני|תקנות זכויות הסטודנט (התאמות לסטודנטים הלומדים במה"ט המשרתים בשירות מילואים)|תקנות זכויות הסטודנט (התאמות לסטודנטים הלומדים במכללות של המכון הממשלתי להכשרה בטכנולוגיה ובמדע (מה״ט) במשרד העבודה הרווחה והשירותים החברתיים המשרתים בשירות מילואים), התשפ״א–2021}}.}}
{{ח:תת|(ב)}} הכללים, התקנות או ההוראות לפי סעיף קטן (א), לפי העניין, יהיו, בין השאר בעניינים אלה:
{{ח:תתת|(1)}} תיאום בין המוסד לבין צבא הגנה לישראל בקשר לבקשה לדחיית שירות מילואים של סטודנט, לרבות מתן סיוע מינהלי לסטודנט בהגשה ובטיפול בבקשתו;
{{ח:תתת|(2)}} זכות לבחינה במועד מיוחד לסטודנט שנעדר ממועד בחינה עקב שירות מילואים או ששירת שירות מילואים ממושך בתקופת הלימודים לפני תקופת הבחינות או במהלכה;
{{ח:תתת|(3)}} דחיית המועד להגשת עבודה לסטודנט ששירת שירות מילואים בסמוך לפני מועד הגשתה, בהתחשב במהות ובהיקף העבודה;
{{ח:תתת|(4)}} השלמת חומר ומטלות בקורס לסטודנט שעקב שירות מילואים נבצר ממנו להשתתף בלימודים, בהתאם למהות הקורס ובתיאום עם המרצה;
{{ח:תתת|(5)}} היעדרות מבחינה עקב שירות מילואים, בקורס שהשלמתו נדרשת ללימודים בשנות הלימודים הבאות לתואר, לקורס אחר או לתואר מתקדם;
{{ח:תתת|(6)}} רישום מוקדם לקורסים של סטודנט האמור לשרות שירות מילואים במועדי הרישום הרגילים;
{{ח:תתת|(7)}} קביעת גורם במוסד שירכז את הטיפול בהתאמות שנקבעו לפי סעיף זה.
{{ח:תת|(ג)}} בלי לגרוע מהוראות סעיף קטן (א), מוסד יקבע בדרך האמורה באותו סעיף קטן הוראות בדבר התאמות נוספות לסטודנטים המשרתים שירות מילואים בנסיבות חירום, במצב מיוחד או בהתראה קצרה, בתקופה של יותר מ־30 ימים אף אם אינם רצופים, ולסטודנטים הורים שבני זוגם משרתים בשירות מילואים כאמור, שיהיו בין השאר בעניינים אלה:
{{ח:תתת|(1)}} זכות להתאמות נוספות בהשלמה או בדחייה של קורס שהסטודנט נעדר ממנו, באופן מלא או חלקי, עקב שירות מילואים שלו או של בן זוגו;
{{ח:תתת|(2)}} זכות להתאמות נוספות בהשתתפות בבחינה או בהגשת מטלה הנדרשות עקב שירות מילואים של הסטודנט או של בן זוגו;
{{ח:תתת|(3)}} הכרה בשירות מילואים כמזכה בנקודות זכות במסגרת לימודים לתואר או לתעודה במוסד, נוסף על הכרה בנקודות זכות לפי {{ח:חיצוני|חוק עידוד מעורבות סטודנטים בפעילות חברתית וקהילתית|חוק עידוד מעורבות סטודנטים בפעילות חברתית וקהילתית, התשע״ח–2018}}.

{{ח:סעיף|19א1|מתן עדיפות בזכאות לדיור במעונות סטודנטים – הוראת שעה – חרבות ברזל|תיקון: תשפ״ד־2}}
{{ח:תת|(א)}} על אף האמור בהוראות לפי {{ח:פנימי|סעיף 19א|סעיף 19א}}, לעניין דיור במעונות הסטודנטים לשנות הלימודים התשפ״ה והתשפ״ו, ובלי לגרוע מחובת המוסד לשקול את מכלול השיקולים והנסיבות הנוגעים לעניין, מוסד יעניק לסטודנט או למועמד נקודות זכות לשם קביעת זכאותו למעונות, בשל כל אחד מאלה:
{{ח:תתת|(1)}} הסטודנט או המועמד שירת בתקופה הקובעת בשירות סדיר והוא חייל משוחרר זכאי;
{{ח:תתת|(2)}} הסטודנט או המועמד שירת בתקופה הקובעת בשירות מילואים כלוחם 30 ימים לפחות, או שהסטודנט או המועמד הוא הורה לילד שטרם מלאו לו 13 שנים ובן זוגו שירת במילואים כאמור;
{{ח:תתת|(3)}} הסטודנט או המועמד התגורר ביישוב שפונה לפי החלטות הממשלה, ובלבד ששישה חודשים לפני תחילת שנת הלימודים שבשלה הוא מבקש זכאות למעונות סטודנטים הוא עדיין היה מפונה;
{{ח:תתת|(4)}} הסטודנט או המועמד היה חטוף או נעדר כתוצאה מפעולות האיבה או פעולות המלחמה, ושוחרר או אותר, לפי העניין, או שהוא בן משפחה של חטוף או נעדר כאמור או של מי שהיה חטוף או נעדר כאמור; לעניין זה, ”בן משפחה“ – הורה, בן או בת, אח או אחות, בן זוג או בת זוג.
{{ח:תת|(ב)}} לעניין פסקאות (1) ו־(2) של סעיף קטן (א), יראו את מי שראש אגף כוח אדם בצבא הגנה לישראל או מי שהוא הסמיך לכך, קבע כי נפצע במהלך שירות כאמור באותן פסקאות ועקב הפציעה עבר לשרת בשירות מסוג אחר או הפסיק את השירות, כמי שהשלים את מלוא התקופה הנדרשת לפי אותן פסקאות.
{{ח:תת|(ג)|(1)}} בלי לגרוע מהוראות סעיף קטן (א), מוסד יקצה מקומות דיור במעונות סטודנטים, בשיעור שבין 25 ל־30 אחוזים מכלל מקומות הדיור במעונות סטודנטים של המוסד, לסטודנטים ומועמדים שמתקיים לגביהם אחד התנאים האמורים בסעיף קטן (א)(1) עד (4); בקביעת השיעור יביא בחשבון המוסד את מאפייני המוסד, ובכלל זה את מספר מקומות הדיור במעונות הסטודנטים, את מאפייני אוכלוסיית הסטודנטים במוסד וצורכיהם ואת אפשרויות הדיור האחרות בסביבת המוסד.
{{ח:תתת|(2)}} על אף האמור בפסקה (1), הקצאת מקומות דיור במעונות סטודנטים בשיעור נמוך מהאמור באותה פסקה אינה הפרה של הוראות אותה פסקה, ובלבד שהמוסד העניק זכאות למעונות לכל הסטודנטים והמועמדים שביקשו זאת ואשר מתקיים לגביהם אחד התנאים האמורים בסעיף קטן (א)(1) עד (4).
{{ח:תת|(ד)}} שר החינוך, בהתייעצות עם המועצה להשכלה גבוהה ובאישור ועדת החינוך, התרבות והספורט של הכנסת, רשאי, בצו, להאריך את התקופה הקבועה בהגדרה ”התקופה הקובעת“ בשתי תקופות נוספות שלא יעלו על שישה חודשים כל אחת, אם מצא שהדבר נדרש עקב הימשכותן של פעולות האיבה או פעולות המלחמה.
{{ח:תת|(ה)}} בסעיף זה –
{{ח:תת|סוג=הגדרה}} ”החלטות הממשלה“ – החלטות הממשלה המפורטות להלן, כפי שתוקנו מזמן לזמן, וכל החלטה אחרת שתקבל הממשלה בנוגע לפינוי תושבי יישוב בתקופה הקובעת:
{{ח:תתת|(1)}} החלטת הממשלה מס׳ 950 מיום כ״ז בתשרי התשפ״ד (12 באוקטובר 2023);
{{ח:תתת|(2)}} החלטת הממשלה מס׳ 975 מיום ג׳ בחשוון התשפ״ד (18 באוקטובר 2023);
{{ח:תתת|(3)}} החלטת הממשלה מס׳ 978 מיום ד׳ בחשוון התשפ״ד (19 באוקטובר 2023);
{{ח:תתת|(4)}} החלטת הממשלה מס׳ 988 מיום ח׳ בחשוון התשפ״ד (23 באוקטובר 2023);
{{ח:תתת|(5)}} החלטת הממשלה מס׳ 1006 מיום י״ד בחשוון התשפ״ד (29 באוקטובר 2023);
{{ח:תתת|(6)}} החלטת הממשלה מס׳ 1074 מיום ח׳ בכסלו התשפ״ד (21 בנובמבר 2023);
{{ח:תתת|(7)}} החלטת הממשלה מס׳ 1193 מיום י״ז בטבת התשפ״ד (29 בדצמבר 2023);
{{ח:תתת|(8)}} החלטת הממשלה מס׳ 1478 מיום כ׳ באדר א׳ התשפ״ד (29 בפברואר 2024);
{{ח:תת|סוג=הגדרה}} ”ההכרזה על מצב מיוחד בעורף“ – ההכרזה על מצב מיוחד בעורף כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}}, מיום כ״ב בתשרי התשפ״ד (7 באוקטובר 2023);
{{ח:תת|סוג=הגדרה}} ”חייל משוחרר זכאי“, ”לוחם“ ו”שירות סדיר“ – כהגדרתם {{ח:פנימי|סעיף 9|בסעיף 9(ב)}};
{{ח:תת|סוג=הגדרה}} ”פעולות האיבה או פעולות המלחמה“ – פעולות האיבה או פעולות המלחמה, שאירעו בתקופה שמיום כ״ב בתשרי התשפ״ד (7 באוקטובר 2023) עד תום תוקפה של ההכרזה על מצב מיוחד בעורף או עד תום הפעולות הצבאיות המשמעותיות, לפי המאוחר;
{{ח:תת|סוג=הגדרה}} ”הפעולות הצבאיות המשמעותיות“ – הפעולות הצבאיות המשמעותיות שעליהן החליטה ועדת שרים לענייני ביטחון לאומי לפי {{ח:חיצוני|חוק-יסוד: הממשלה#סעיף 40|סעיף 40 לחוק־יסוד: הממשלה}}, והודיעה לגביהן לוועדת החוץ והביטחון של הכנסת ביום כ״ג בתשרי התשפ״ד (8 באוקטובר 2023);
{{ח:תת|סוג=הגדרה}} ”התקופה הקובעת“ – התקופה שמיום כ״ב בתשרי התשפ״ד (7 באוקטובר 2023) ועד תום שלושה חודשים מיום תחילתו של {{ח:חיצוני|https://fs.knesset.gov.il/25/law/25_lsr_4730178.pdf|חוק זכויות הסטודנט (תיקון מס׳ 9 – הוראת שעה – חרבות ברזל), התשפ״ד–2024 {{ח:הערה|(ביום 25.7.2024)}}}}, או עד תום תקופת ההארכה לפי סעיף קטן (ד).

{{ח:קטע2|פרק ג2|פרק ג׳2: התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה|תיקון: תשע״א}}

{{ח:סעיף|19ב|התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה|תיקון: תשע״א, תשע״ו}}
{{ח:תת|(א)}} מוסד יקבע הוראות בדבר התאמות שיינתנו לסטודנטים ולסטודנטיות עקב טיפולי פוריות, היריון, לידה, אימוץ או קבלת ילד למשמורת כהורה מיועד או כהורה במשפחת אומנה.
{{ח:תת|(ב)}} הוראות לפי סעיף קטן (א) ייקבעו לאחר התייעצות עם נציגי אגודת הסטודנטים באותו מוסד ולפי כללים שתקבע המועצה להשכלה גבוהה, ואולם הוראות כאמור לעניין התאמות במוסד המנוי בפסקה (5) להגדרה ”מוסד“, לרבות מכינה במסגרת מוסד כאמור, ייקבעו לפי תקנות שיקבע שר התעשייה המסחר והתעסוקה, באישור ועדת החינוך התרבות והספורט של הכנסת.
{{ח:תת}} {{ח:הערה|פורסמו {{ח:חיצוני|כללי זכויות הסטודנט (התאמות עקב טיפולי פוריות, הריון, לידה, אימוץ או קבלת ילד למשמורת או אומנה)|כללי זכויות הסטודנט (התאמות עקב טיפולי פוריות, הריון, לידה, אימוץ או קבלת ילד למשמורת או אומנה), התשע״ב–2012}}.}}
{{ח:תת|(ג)}} הכללים, התקנות או ההוראות לפי סעיפים קטנים (א) ו־(ב), לפי העניין, יהיו בין השאר, בעניין התאמות לסטודנטים ולסטודנטיות הנעדרים מבחינות או מלימודים בשל אחת הסיבות המנויות בסעיף קטן (א) ובכלל זה –
{{ח:תתת|(1)}} היעדרות לצורך שמירת היריון;
{{ח:תתת|(2)}} היעדרות לצורך נסיעה למדינת חוץ למטרת אימוץ בין־ארצי כמשמעותו {{ח:חיצוני|חוק אימוץ ילדים#סעיף 28א|בסעיף 28א לחוק אימוץ ילדים, התשמ״א–1981}};
{{ח:תתת|(3)}} היעדרות בתקופה הסמוכה לאחר לידה, אימוץ או קבלת ילד למשמורת כהורה מיועד או כהורה במשפחת אומנה.
{{ח:תת|(ד)}} ההתאמות לפי סעיף זה ייקבעו בין השאר בהתחשב בסיבת ההיעדרות מבחינות או מלימודים, רציפותה ומשכה המצטבר, ויהיו בין השאר בעניינים אלה, כולם או חלקם, לפי העניין:
{{ח:תתת|(1)}} בחינה במועד מיוחד;
{{ח:תתת|(2)}} דחיית מועד להגשת עבודה והשלמת חומר ומטלות בקורס, לרבות בהתחשב במהותם ובהיקפם, בתיאום עם המרצה;
{{ח:תתת|(3)}} קביעת גורם במוסד שירכז את הטיפול בהתאמות שנקבעו לפי סעיף זה.
{{ח:תת|(ה)}} בסעיף זה –
{{ח:תת|סוג=הגדרה}} ”הורה במשפחת אומנה“ – הורה במשפחת אומנה כהגדרתה {{ח:חיצוני|חוק אומנה לילדים|בחוק אומנה לילדים, התשע״ו–2016}};
{{ח:תת|סוג=הגדרה}} ”הורה מיועד“ – כהגדרתו {{ח:חיצוני|חוק הסכמים לנשיאת עוברים (אישור הסכם ומעמד היילוד)|בחוק הסכמים לנשיאת עוברים (אישור הסכם ומעמד היילוד), התשנ״ו–1996}}.

{{ח:קטע2|פרק ד|פרק ד׳: אגודת הסטודנטים במוסד}}

{{ח:סעיף|20|בחירות לאגודת הסטודנטים}}
{{ח:ת}} מוסד יאפשר לקיים בחירות לאגודת הסטודנטים במוסד במועד שייקבע, בתיאום עם הנהלת המוסד.

{{ח:סעיף|21|תקנון אגודת הסטודנטים}}
{{ח:ת}} אגודת הסטודנטים תפעל לפי תקנון אגודת הסטודנטים שיפורסם לכלל הסטודנטים במוסד, ויעמוד לעיון במשרדי אגודת הסטודנטים.

{{ח:קטע2|פרק ד1|פרק ד׳1: ארגון הסטודנטים הארצי היציג|תיקון: תשע״ו־2}}

{{ח:סעיף|21א|הכרה בארגון סטודנטים כארגון הסטודנטים הארצי היציג|תיקון: תשע״ו־2}}
{{ח:תת|(א)}} עמותה או חברה לתועלת הציבור שמתקיימים בה שני אלה רשאית להגיש בקשה להכיר בה כארגון הסטודנטים היציג:
{{ח:תתת|(1)}} יותר ממחצית אגודות הסטודנטים בכלל המוסדות להשכלה גבוהה הן חברות או בעלות מניות בה, לפי העניין ({{ח:פנימי|פרק ד1|בפרק זה}} – חברות);
{{ח:תתת|(2)}} אגודות הסטודנטים כאמור בפסקה (1) מייצגות יותר ממחצית הסטודנטים הלומדים בכלל המוסדות להשכלה גבוהה.
{{ח:תת|(ב)}} תאגיד המבקש הכרה בו כארגון הסטודנטים היציג רשאי להגיש למועצה להשכלה גבוהה בקשה להכרה כאמור, בחודש ינואר בכל שנה; לבקשה יצורפו נתונים על אגודות הסטודנטים שהן חברות בתאגיד ועל מספר הסטודנטים שהן מייצגות.
{{ח:תת|(ג)}} המנהל הכללי של המועצה להשכלה גבוהה, לאחר התייעצות עם רשם העמותות או רשם ההקדשות, לפי העניין ({{ח:פנימי|פרק ד1|בפרק זה}} – הרשם), רשאי להכיר במבקש הכרה כארגון הסטודנטים היציג, אם הוכח להנחת דעתו כי מתקיימים במבקש ההכרה התנאים האמורים בסעיף קטן (א), וכן רשאי הוא שלא לחדש הכרה כאמור או לבטלה, אם הוכח להנחת דעתו כי לא מתקיימים בארגון התנאים האמורים בסעיף קטן (א) או כי הארגון אינו פועל בהתאם להוראות תקנונו כאמור {{ח:פנימי|סעיף 21ז|בסעיף 21ז}}.
{{ח:תת}} {{ח:הערה|פורסמה הודעה בדבר הכרה בהתאחדות הסטודנטים והסטודנטיות בישראל (ע״ר) כארגון הסטודנטים הארצי היציג לפי החוק (י״פ תשפ״א, 5755; תשפ״ב, 10183).}}
{{ח:תת|(ד)}} לא יסרב המנהל הכללי של המועצה להשכלה גבוהה לבקשת הכרה או חידוש הכרה לפי סעיף זה, ולא יבטל הכרה, אלא לאחר שנתן לנוגע בדבר הזדמנות נאותה להשמיע את טענותיו.
{{ח:תת|(ה)}} לא יהיה אלא ארגון סטודנטים יציג אחד.

{{ח:סעיף|21ב|שימוש בשם ארגון הסטודנטים היציג|תיקון: תשע״ו־2}}
{{ח:ת}} בלי לגרוע מהוראות {{ח:חיצוני|חוק העמותות#סעיף 8א|סעיף 8א לחוק העמותות, התש״ם–1980}} (בחוק זה – חוק העמותות), ומהוראות {{ח:חיצוני|חוק החברות#סעיף 345ד|סעיף 345ד לחוק החברות, התשנ״ט–1999}} (בחוק זה – חוק החברות), בכל מסמך, שילוט או פרסום היוצא מטעמו, יציין ארגון הסטודנטים היציג, בצד שמו, את הסיומת ”ארגון הסטודנטים הארצי היציג“; גוף שבוטלה הכרה בו כארגון הסטודנטים היציג וכל גוף אחר שלא הוכר כאמור, לא יציג את עצמו, בכל דרך, כארגון הסטודנטים היציג.

{{ח:סעיף|21ג|מסירת עותקים מבקשה לאישור תקנון או לשינוי בתקנון ומממצאי בדיקה|תיקון: תשע״ו־2}}
{{ח:תת|(א)}} ארגון הסטודנטים היציג ימסור למנהל הכללי של המועצה להשכלה גבוהה עותק מכל בקשה לאישור תקנונו או לשינוי בו שהגיש לרשם.
{{ח:תת|(ב)}} ארגון הסטודנטים היציג יעביר למנהל הכללי של המועצה להשכלה גבוהה עותק מממצאי בדיקה שמסר לו הרשם בעקבות בדיקה שערך בעניין הארגון בהתאם לסמכויות הרשם לפי {{ח:חיצוני|חוק העמותות|חוק העמותות}} או {{ח:חיצוני|חוק החברות|חוק החברות}}, לפי העניין.

{{ח:סעיף|21ד|קבלה לארגון הסטודנטים היציג|תיקון: תשע״ו־2}}
{{ח:תת|(א)}} בכפוף להוראות סעיף קטן (ב), ארגון הסטודנטים היציג יקבל כחברה או כבעלת מניה בו, לפי העניין, כל אגודת סטודנטים שתבקש לעשות כן.
{{ח:תת|(ב)}} בארגון הסטודנטים היציג תהיה חברה בכל עת אגודת סטודנטים אחת בלבד ממוסד להשכלה גבוהה; ביקשו כמה אגודות סטודנטים מאותו מוסד להשכלה גבוהה להתקבל לארגון, יקבל הארגון כחברה או כבעלת מניה בו, לפי העניין, את אגודת הסטודנטים המייצגת את המספר הגדול ביותר של סטודנטים מבין הסטודנטים באותו מוסד להשכלה גבוהה; הוראות כאמור ייקבעו בתקנון הארגון.

{{ח:סעיף|21ה|זכויות אגודות סטודנטים בארגון הסטודנטים היציג ובחירת יושב ראש הארגון|תיקון: תשע״ו־2}}
{{ח:תת|(א)}} ייצוג אגודות הסטודנטים בארגון הסטודנטים היציג ישקף את היחס בין מספר הסטודנטים הלומדים במוסד להשכלה גבוהה שבו פועלת אותה אגודה ובין מספר הסטודנטים הלומדים בכלל המוסדות להשכלה גבוהה שאגודות הסטודנטים הפועלות בהם חברות בארגון; ייצוג כאמור יכול שיהיה באמצעות מתן זכויות הצבעה, או באמצעות קביעת מספר חברים או הקצאת מניות, לפי העניין; הוראות כאמור ייקבעו בתקנון הארגון.
{{ח:תת|(ב)}} היחס כאמור בסעיף קטן (א) יחושב לפי נתונים בדבר מספר הסטודנטים שיהיו בידי ארגון הסטודנטים היציג ב־15 במאי בכל שנה.
{{ח:תת|(ג)}} האסיפה הכללית של ארגון הסטודנטים היציג תבחר את יושב ראש הארגון וסגנו בהתאם להליך שייקבע בתקנון הארגון.

{{ח:סעיף|21ו|אי־תלות מפלגתית|תיקון: תשע״ו־2}}
{{ח:ת}} ארגון הסטודנטים היציג יהיה בלתי־מפלגתי; מוסדותיו, פעיליו ונציגיו לא יקבלו תמיכה מגורם מפלגתי, לא יהיו תלויים בו ולא יתמכו בו כאמור, לא ייצגו גורם כאמור ולא יפעלו בעבורו, במישרין או בעקיפין.

{{ח:סעיף|21ז|תפקידיו ומטרותיו של ארגון הסטודנטים היציג|תיקון: תשע״ו־2}}
{{ח:ת}} תפקידיו ומטרותיו של ארגון הסטודנטים היציג ייקבעו בתקנונו, ובהם, בין השאר –
{{ח:תת|(1)}} ייצוג כלל הסטודנטים כלפי מוסדות המדינה, המועצה להשכלה גבוהה, הרשויות המקומיות וכל אדם וגוף אחר בישראל וגורמים בין־לאומיים הנוגעים לעניין;
{{ח:תת|(2)}} פעילות לקידומם ולרווחתם של כלל הסטודנטים;
{{ח:תת|(3)}} קידום והגברה של מעורבות סטודנטים בעניינים ציבוריים, לרבות עניינים הנוגעים לאקדמיה, למדע, לחברה, לתרבות ולכלכלה;
{{ח:תת|(4)}} קידום שיתוף הפעולה בין סטודנטים במוסדות להשכלה גבוהה;
{{ח:תת|(5)}} פעילות נוספת על האמור בפסקאות (1) עד (4), ובלבד שרוב פעילותו תהיה לקידומם ולרווחתם של כלל הסטודנטים.

{{ח:סעיף|21ח|תשלומים לארגון הסטודנטים היציג ופרסום דוחות|תיקון: תשע״ו־2}}
{{ח:תת|(א)}} המועצה להשכלה גבוהה, לפי הצעה של הוועדה שהוסמכה לפי {{ח:חיצוני|חוק המועצה להשכלה גבוהה#סעיף 17א|סעיף 17א לחוק המועצה להשכלה גבוהה}}, לאחר התייעצות עם שר האוצר ועם ועדת החינוך התרבות והספורט של הכנסת, תקבע את הסכום שישלם סטודנט לארגון הסטודנטים היציג (בסעיף זה – תשלום לארגון), ואת אופן עדכונו.
{{ח:תת}} {{ח:הערה|פורסמו {{ח:חיצוני|כללי המועצה להשכלה גבוהה (תשלום לארגון הסטודנטים הארצי היציג)|כללי המועצה להשכלה גבוהה (תשלום לארגון הסטודנטים הארצי היציג), התשע״ח–2018}}.}}
{{ח:תת|(ב)}} המוסדות להשכלה גבוהה יגבו מהסטודנטים הלומדים בהם את התשלום לארגון, בעבור ארגון הסטודנטים היציג.
{{ח:תת|(ג)}} תשלום לארגון ישמש לקידומם ולרווחתם של כלל הסטודנטים במוסדות להשכלה גבוהה; ארגון הסטודנטים היציג יפרסם אחת לשנה, באתר האינטרנט שלו, דוח על אופן ניצול התשלום לארגון.
{{ח:תת|(ד)}} ארגון הסטודנטים היציג יפרסם את הדוחות הכספיים המבוקרים שלו אחת לשנה, באתר האינטרנט שלו.

{{ח:קטע2|פרק ה|פרק ה׳: נציב קבילות סטודנטים}}

{{ח:סעיף|22|נציב קבילות סטודנטים}}
{{ח:ת}} בכל מוסד יהיה נציב קבילות סטודנטים; כל מועמד וכל סטודנט במוסד רשאי להגיש תלונה לנציב קבילות הסטודנטים או לגוף אחר במוסד המוסמך לברר תלונות (בסעיף זה – הנציב), אם סבר שנפגעו זכויותיו לפי חוק זה, לרבות במסגרת הליך משמעתי לפי {{ח:פנימי|פרק ד|פרק ד׳}}, או שלא זכה ליחס ראוי מצד הסגל האקדמי או המינהלי במוסד; הנציב יבדוק ויברר כל תלונה שקיבל וישיב למתלונן, ורשאי הוא להעביר את המלצותיו בענין התלונה לכל גורם מוסמך במוסד, כן ידווח הנציב לראש המוסד, מדי שנה, על פעולותיו לבירור התלונות באותה שנה.

{{ח:קטע2|פרק ה1|פרק ה׳1: יום הסטודנט הלאומי|תיקון: תש״ע}}

{{ח:סעיף|22א|מטרת {{ח:פנימי|פרק ה1|פרק ה׳1}}|תיקון: תש״ע}}
{{ח:ת}} מטרתו של {{ח:פנימי|פרק ה1|פרק זה}} להביא להטמעת חשיבותה של ההשכלה הגבוהה ולהכיר בתרומתו של ציבור הסטודנטים להתפתחותה ולעיצובה של החברה הישראלית כחברה מודרנית ומתקדמת.

{{ח:סעיף|22ב|יום הסטודנט הלאומי|תיקון: תש״ע}}
{{ח:תת|(א)}} יום הסטודנט הלאומי יצוין מדי שנה ביום חמישי האחרון שלפני חג השבועות.
{{ח:תת|(ב)}} יום הסטודנט הלאומי יצוין, בין השאר –
{{ח:תתת|(1)}} בכנסת, בדיון מיוחד במליאת הכנסת בשבוע שבו חל יום הסטודנט הלאומי או במועד סמוך לו;
{{ח:תתת|(2)}} בצה״ל – לשם הטמעת חשיבותה של ההשכלה הגבוהה ולהכרה בתרומתו של ציבור הסטודנטים בהתאם למטרת {{ח:פנימי|פרק ה1|פרק זה}};
{{ח:תתת|(3)}} במוסדות; המוסדות יאפשרו לקיים אירועים לציון יום זה;
{{ח:תתת|(4)}} בפעילויות נוספות שהממשלה תחליט עליהן.

{{ח:קטע2|פרק ו|פרק ו׳: הוראות שונות}}

{{ח:סעיף|22ג|תחולת הוראות על מוסד לאמנות|תיקון: תש״ע־2}}
{{ח:תת|(א)}} על מוסד לאמנות כאמור {{ח:פנימי|סעיף 1|בפסקה (2) להגדרה ”מוסד לאמנות“}} יחולו הוראות {{ח:פנימי|סעיף 3|סעיפים 3 עד 6}}, {{ח:פנימי|סעיף 8|8 עד 11}}, {{ח:פנימי|סעיף 13|13}}, {{ח:פנימי|סעיף 14|14}} {{ח:פנימי|סעיף 17|ו־17}} בלבד, {{ח:פנימי|סעיף 18|וסעיפים 18}} {{ח:פנימי|סעיף 19|ו־19}} ייקראו לגביו כך:
{{ח:תתת|(1)}} {{ח:פנימי|סעיף 18|בסעיף 18}}, בכותרת השוליים, המילים ”וועדת ערעורים“ – לא ייקראו, ובמקום האמור בו יבוא ”מוסד יקים ועדת משמעת, לדיון בעבירות משמעת, ויפרסם את הרכבה.“;
{{ח:תתת|(2)}} {{ח:פנימי|סעיף 19|בסעיף 19}}, בכותרת השוליים, המילים ”וזכות ערעור“, בסעיף קטן (א), המילים ”או ועדת ערעורים“ ובסעיף קטן (ב), המילים ”וזכות לערער על החלטתה לפני ועדת ערעורים“ – לא ייקראו.

{{ח:סעיף|23|שמירת דינים}}
{{ח:ת}} אין בהוראות חוק זה כדי לגרוע מהוראות כל דין, לרבות הוראות {{ח:חיצוני|חוק שוויון זכויות לאנשים עם מוגבלות|חוק שוויון {{ח:הערה|[צ״ל: זכויות ל]}}אנשים עם מוגבלות, התשנ״ח–1998}}.

{{ח:סעיף|24|ביצוע ותקנות|תיקון: תש״ע־2}}
{{ח:תת|(א)}} השר ממונה על ביצוע חוק זה והוא רשאי להתקין תקנות בכל הנוגע לביצועו, ובלבד שתקנות לענין מוסדות שבפיקוח משרד התעשיה המסחר והתעסוקה יותקנו בהסכמת שר התעשיה המסחר והתעסוקה.
{{ח:תת|(ב)|(1)}} שר התרבות והספורט ממונה על ביצוע חוק זה לעניין מוסדות לאמנות והוא רשאי, בהתייעצות עם השר ובאישור ועדת החינוך התרבות והספורט של הכנסת, לקבוע הוראות בעניין תנאים שבהתקיימותם יראו מוסד על־תיכוני או מסלול לימודים במוסד על־תיכוני בתחומי האמנות כמוסד לאמנות אף אם לא מתקיים בו תנאי מהתנאים המנויים {{ח:פנימי|סעיף 1|בפסקה (2) להגדרה ”מוסד לאמנות“}};
{{ח:תתת}} {{ח:הערה|פורסמו {{ח:חיצוני|תקנות זכויות הסטודנט (תנאים להיחשב מוסד לאמנות)|תקנות זכויות הסטודנט (תנאים להיחשב מוסד לאמנות), התשע״ה–2014}}.}}
{{ח:תתת|(2)}} שר התרבות והספורט רשאי לקבוע בדרך האמורה בפסקה (1), הוראות לעניין אי־תחולתן או תחולתן בשינויים שיקבע של הוראות {{ח:פנימי|סעיף 7|סעיפים 7 עד 22}}, כולן או חלקן, על מוסד לאמנות, או על סוגים של מוסדות לאמנות, אף בסטייה מהוראות {{ח:פנימי|סעיף 22ג|סעיף 22ג}}.

{{ח:סעיף|25|}}
{{ח:ת}} {{ח:הערה|הנוסח שולב {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}}.}}

{{ח:סעיף|26|}}
{{ח:ת}} {{ח:הערה|הנוסח שולב {{ח:חיצוני|פקודת מס הכנסה|בפקודת מס הכנסה}}.}}

{{ח:סעיף|27|תחילה}}
{{ח:תת|(א)}} תחילתו של חוק זה, למעט {{ח:פנימי|סעיף 26|סעיף 26}}, ביום י״ח באלול התשס״ז (1 בספטמבר 2007).
{{ח:תת|(ב)}} תחילתם של {{ח:חיצוני|פקודת מס הכנסה#סעיף 40ג|סעיפים 40ג}} {{ח:חיצוני|פקודת מס הכנסה#סעיף 40ה|ו־40ה לפקודת מס הכנסה}}, כנוסחם {{ח:פנימי|סעיף 26|בסעיף 26 לחוק זה}}, לגבי יחיד שסיים את לימודיו לתואר אקדמי ראשון או לתואר אקדמי שלישי ברפואה, ברפואת שיניים או במסלול לימודים ישיר לתואר שלישי, בשנת המס 2007.

{{ח:חתימות|התקבל בכנסת ביום י״ב בסיון התשס״ז (29 במאי 2007).}}
* '''אהוד אולמרט'''
ראש הממשלה
* '''יולי תמיר'''
שרת החינוך
* '''דליה איציק'''
ממלאת מקום נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]